Chotárny potok (prítok Piešťa)

Chotárny potok je potok v hornom Turca, v západnej časti okresu Turčianske Teplice. Je to pravostranný prítok Piešťa, meria 3,7 km a je tokom V. rádu.

Prameň 
Pramení v pohorí Žiar, v podcelku Horeňovo, na západnom svahu vrchu Mačací zámok (Misárske; 789,8 m n. m.), v lokalite Havranovo, v nadmorskej výške približne 760 m n. m.

Opis toku 
Na hornom toku tečie severovýchodným smerom, zľava priberá krátky prítok z lokality Štyri chotáre, sprava prítok prameniaci východne od Mačacieho zámku a opäť sprava aj prítok zo severozápadného svahu Podhorne (749,8 m n. m.). Potom sa esovito stáča, sprava priberá Ráztoku (0,9 km), stáča sa na sever a z ľavej strany priberá prítok z lokality Pavlová. Na dolnom toku sa najprv stáča východoseverovýchodným smerom, zľava priberá Opálený potok (1,3 km), potom sa stáča na sever a tečie v blízkosti samoty Halaksince na ľavom brehu. Napokon sa stáča na severozápad a severne od spomenutej samoty, na území obce Dubové, ústi v nadmorskej výške cca 519 m n. m. do Piešťa.

Referencie 

Potoky na Slovensku
Povodie Turca
Vodné toky v Žiari
Vodné toky v okrese Turčianske Teplice